Neuvoston asetus (EY) N:o 1968/2006, 
annettu 21 päivänä joulukuuta 2006, 
yhteisön rahoitustuesta  
Irlannin kansainväliselle rahastolle (2007–2010) 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 308 artiklan, 
ottaa huomioon komission ehdotuksen, ottaa huomioon Euroopan parlamentin lausunnon, L 409/86 FI Euroopan unionin virallinen lehti 30.12.2006
sekä katsoo seuraavaa: 
(1) Irlannin kansainvälinen rahasto, jäljempänä 'rahasto', perustettiin vuonna 1986 syyskuun 
18 päivänä 1986 tehdyllä Irlannin sekä Ison-Britannian ja Pohjois-Irlannin yhdistyneen 
kuningaskunnan hallitusten välisellä Irlannin kansainvälistä rahastosta tehdyllä 
sopimuksella, jäljempänä 'sopimus', taloudellisen ja sosiaalisen kehityksen edistämiseksi 
sekä kansallismielisten ja unionistien yhteyksien, vuoropuhelun ja sovinnon lisäämiseksi 
kaikkialla Irlannissa. Tavoitteena oli panna täytäntöön eräs Ison-Britannian ja Irlannin välillä 15 päivänä marraskuuta 1985 tehdyssä sopimuksessa asetetuista tavoitteista. 
(2) Yhteisö, joka toteaa rahaston tavoitteiden vastaavan yhteisön omia tavoitteita, on 
myöntänyt varoja rahastoon vuodesta 1989. Yhteisön rahoitustuesta Irlannin 
kansainväliselle rahastolle 24 päivänä tammikuuta 2005 annetun neuvoston asetuksen (EY) 
N:o 177/2005
1 mukaisesti sidottiin yhteisön talousarviosta rahastoon varainhoitovuosina 
2005 ja 2006 kumpanakin vuonna 15 miljoonaa euroa. Mainitun asetuksen voimassaolo päättyy 31 päivänä joulukuuta 2006. 
                                                
 
1 EYVL L 30, 3.2.2005, s. 1. 30.12.2006 FI Euroopan unionin virallinen lehti L 409/87
(3) Neuvoston asetuksen (EY) N:o 177/2005 5 artiklan mukaisesti tehdyistä arvioinneista käy 
ilmi, että rahaston toimien tukemista on jatkettava, samalla kun pyritään edelleen 
parantamaan tavoitteiden yhteisvaikutusta sekä yhteensovittamista rakennerahastojen 
tukitoimien ja etenkin rakennerahastoja koskevista yleisistä säännöksistä 21 päivänä 
kesäkuuta 1999 annetun neuvoston asetuksen (EY) N:o 1260/19991 mukaisesti 
käynnistetyn Pohjois-Irlannin ja Irlannin rajakreivikuntien rauhaan ja sovintoon tähtäävän erityisohjelman, jäljempänä 'Peace-ohjelma', kanssa. 
(4) Rauhanprosessi Pohjois-Irlannissa edellyttää yhteisön tuen jatkumista 31 päivän joulukuuta 
2006 jälkeen. Tunnistuksena rauhanprosessia tukeville pyrkimyksille Peace-ohjelmalle on myönnetty lisätukea rakennerahastoista vuosiksi 2007–2013 Euroopan 
aluekehitysrahastoa, Euroopan sosiaalirahastoa ja koheesiorahastoa koskevista yleisistä 
säännöksistä sekä asetuksen (EY) N:o 1260/1999 kumoamisesta annetun neuvoston 
asetuksen (EY) N:o 1083/2006
2 liitteessä II olevan 22 kohdan nojalla. 
(5) Eurooppa-neuvosto pyysi Brysselissä 15 ja 16 päivänä joulukuuta 2005 pitämässään 
istunnossaan komissiota toteuttamaan tarvittavat toimenpiteet yhteisön jatkuvan tuen 
antamiseksi rahastolle sen aloittaessa toimintansa viimeisen, ratkaisevan tärkeän vaiheen, 
joka päättyy vuonna 2010. 
                                                 
1 EYVL L 161, 26.6.1999, s. 1, asetus sellaisena kuin se on viimeksi muutettuna asetuksella 
(EY) N:o 173/2005 (EUVL L 29, 2.2.2005, s. 3) sekä kumottuna ja korvattuna asetuksella 
(EY) N:o 1083/2006 (EUVL L 210, 31.7.2006, s. 210) 1 päivästä tammikuuta 2007. 
2 EYVL L 210, 31.7.2006, s. 25. L 409/88 FI Euroopan unionin virallinen lehti 30.12.2006
(6) Tämän asetuksen pääasiallisena tarkoituksena on tukea rauhaa ja sovintoa toimin, jotka 
ovat monipuolisempia kuin rakennerahaston mukaiset toimet ja jotka ylittävät yhteisön 
taloudellista ja sosiaalista yhteenkuuluvuutta koskevan yhteisön politiikan soveltamisalan. 
(7) Yhteisön rahoitustuki rahastolle olisi toteutettava rahoitusosuuksina vuosina 2007, 2008, 
2009 ja 2010, jolloin tuki päättyy samaan aikaan kuin rahaston toiminta. 
(8) Rahaston olisi yhteisön rahoitustukea jaettaessa asetettava etusijalle eri alueiden rajat 
ylittävät ja yhteiskuntaryhmien väliset hankkeet siten, että täydennetään Peace-ohjelmasta kaudella 2007–2010 rahoitettavia toimia. 
(9) Sopimuksen mukaisesti kaikki rahastoa rahoittajat osallistuvat tarkkailijoina Irlannin 
kansainvälisen rahaston hallintoneuvoston kokouksiin. 
(10) On oleellista varmistaa, että rahastosta rahoitettavat toimet ja yhteisön rakennerahastoista 
rahoitettavat, perustamissopimuksen 159 artiklassa säädetyt toimet ja etenkin Peace-
ohjelma sovitetaan asianmukaisesti yhteen. 
(11) Rahaston tukea voidaan pitää tehokkaana vain siinä tapauksessa, että se johtaa kestävään 
taloudelliseen kehitykseen ja sosiaalisiin parannuksiin, eikä sitä käytetä muun julkisen tai 
yksityisen rahoituksen korvikkeena. 30.12.2006 FI Euroopan unionin virallinen lehti L 409/89
(12) Rahaston päättämistä koskevia säännöksiä olisi arvioitava uudelleen 1 päivään heinäkuuta 
2008 mennessä. 
(13) Tähän asetukseen sisältyy talousarviota koskevasta kurinalaisuudesta ja moitteettomasta 
varainhoidosta 17 päivänä toukokuuta 2006 tehdyn Euroopan parlamentin, neuvoston ja 
komission välisen toimielinten sopimuksen1 38 kohdan mukainen rahoitusohje koko 
ohjelman keston ajaksi, tämän kuitenkaan vaikuttamatta perustamissopimuksen mukaiseen budjettivallan käyttäjän toimivaltaan. 
(14) Yhteisön rahoitustuen rahastolle olisi nykyarvona ilmaistuna oltava 15 miljoonaa euroa 
sekä vuonna 2007, 2008, 2009 että 2010. 
(15) Rahaston toiminnan viimeistä vaihetta (2006–2010) varten käynnistetty strategia, jolle on 
annettu nimeksi "Sharing the Space", keskittyy neljään keskeiseen alaan, jotka ovat perustan rakentaminen sovinnolle kaikkein syrjäytyneimmissä yhteiskuntaryhmissä, 
siltojen rakentaminen eri yhteiskuntaryhmien välisiä yhteyksiä varten, pyrkiminen kohti 
yhdentynyttä yhteiskuntaa ja perinnön jättäminen jälkipolville. Tästä seuraa, että rahaston 
ja tämän asetuksen perimmäisenä tavoitteena on näin ollen yhteiskuntaryhmien välisen 
sovinnon edistäminen. 
(16) Yhteisön tuella vahvistetaan edelleen jäsenvaltioiden ja niiden kansojen keskinäistä 
yhteisvastuullisuutta. 
(17) Tämän asetuksen antamista pidetään välttämättömänä, jotta yhteisön tavoitteet saavutetaan 
yhteismarkkinoiden toiminnassa. Koska perustamissopimuksessa ei ole nimenomaista 
määräystä tarvittavista valtuuksista, tämä asetus olisi annettava perustamissopimuksen 308 
artiklan nojalla, 
                                                
 
1 EUVL C 139, 14.6.2006, s. 1. L 409/90 FI Euroopan unionin virallinen lehti 30.12.2006
ON ANTANUT TÄMÄN ASETUKSEN: 
1 artikla 
Rahoitusohjeen määrä yhteisön rahoitusosuuden maksamiseksi Irlannin kansainväliselle rahastolle, 
jäljempänä 'rahasto', kaudella 2007–2010 on 60 miljoonaa euroa. 
Budjettivallan käyttäjä hyväksyy vuotuiset määrärahat rahoituskehyksen rajoissa. 
2 artikla 
Rahaston on käytettävä saamansa rahoitusosuus Irlannin kansainvälisestä rahastosta 18 päivänä 
syyskuuta 1986 tehdyn Irlannin sekä Ison-Britannian ja Pohjois-Irlannin yhdistyneen 
kuningaskunnan hallitusten välisen sopimuksen, jäljempänä 'sopimus', mukaisesti. 
Rahoitustukea jakaessaan rahaston on asetettava etusijalle alueiden rajat ylittävät ja 
yhteiskuntaryhmien väliset hankkeet siten, että täydennetään rakennerahastoista rahoitettavia toimia 
ja etenkin niitä, joita rahoitetaan Pohjois-Irlannin ja Irlannin rajakreivikuntien rauhaan ja sovintoon 
tähtäävästä erityisohjelmasta, jäljempänä "Peace-ohjelmasta". 
Rahoitustukea on käytettävä niin, että sillä saadaan aikaan kestävää taloudellista kehitystä ja 
sosiaalisia parannuksia kyseisillä alueilla. Sitä ei saa käyttää muun julkisen tai yksityisen 
rahoituksen korvikkeena. 30.12.2006 FI Euroopan unionin virallinen lehti L 409/91
3 artikla 
Komissio edustaa yhteisöä tarkkailijana rahaston hallintoneuvoston, jäljempänä 'hallintoneuvosto', 
kokouksissa. 
Rahaston edustaja osallistuu tarkkailijana Peace-ohjelman seurantakomitean ja tarpeen mukaan 
muita rakennerahastotoimia koskeviin kokouksiin. 
4 artikla 
Komissio päättää yhteistyössä rahaston hallintoneuvoston kanssa sopivista menettelyistä, joiden avulla voidaan kaikilla tasoilla edistää rahaston sekä kyseisten rakennerahastojen tukitoimia ja 
etenkin Peace-ohjelmaa hallinnoivien viranomaisten ja toimeenpanevien elinten toimien 
yhteensovittamista. 
5 artikla 
Komissio päättää yhteistyössä rahaston hallintoneuvoston kanssa sopivista julkistamis- ja 
tiedotustavoista, joilla yhteisön rahoitus rahastosta rahoitetuille hankkeille tehdään tunnetuksi. L 409/92 FI Euroopan unionin virallinen lehti 30.12.2006
6 artikla 
Rahasto toimittaa komissiolle viimeistään 30 päivänä kesäkuuta 2008 rahaston toiminnan 
päättämistä koskevan strategian, johon kuuluu 
a) toimintasuunnitelma, johon sisältyvät suunnitellut maksut ja rahaston toiminnan 
lopettamispäivä, 
b) maksusitoumusten vapautusmenettely, 
c) rahastossa sen päättämishetkellä jäljellä olevien määrien ja saatujen korkojen käsittely. Rahastoon myöhemmin suoritettavien maksujen edellytyksenä on, että komissio hyväksyy 
päättämistä koskevan strategian. Jos päättämistä koskevaa strategiaa ei toimiteta 30 päivään 
kesäkuuta 2008 mennessä, rahastolle osoitetut maksut keskeytetään siihen asti, kunnes strategia 
toimitetaan. 
7 artikla 
1. Komissio vastaa tuen hallinnoinnista.  
Jollei 2 kohdasta muuta johdu, vuosittainen rahoitusosuus maksetaan erissä seuraavasti: 
a) ensimmäinen 40 prosentin suuruinen ennakko maksetaan, kun komissio on saanut 
rahaston hallintoneuvoston puheenjohtajan allekirjoittaman sitoumuksen, jonka 
mukaan rahasto noudattaa rahoitusosuuden myöntämiseen tämän asetuksen 
mukaisesti liitettyjä edellytyksiä; 30.12.2006 FI Euroopan unionin virallinen lehti L 409/93
b) toinen 40 prosentin suuruinen ennakko maksetaan kuusi kuukautta myöhemmin; 
c) loput 20 prosenttia maksetaan, kun komissio on saanut ja hyväksynyt rahaston 
vuosittaisen toimintakertomuksen ja kyseisen vuoden tarkastetun tilinpäätöksen. 
2. Ennen kunkin maksuerän suorittamista komissio arvioi rahaston rahoitustarpeen kunkin 
maksun maksuajankohtana vallitsevan rahaston käteistaseen perusteella. Jos arvioinnin 
perusteella päätellään, ettei rahaston rahoitustarve edellytä maksuerän suorittamista, 
asianomainen maksu jätetään maksamatta. Komissio arvioi tällaista päätöstä uudelleen rahaston toimittamien uusien tietojen perusteella ja jatkaa maksujen suorittamista heti, kun 
maksujen katsotaan olevan perusteltuja. 
8 artikla 
Rahastosta voidaan maksaa tukea toimille, jotka saavat tai tulevat saamaan tukea rakennerahastosta, 
ainoastaan, jos rakennerahastotuki yhdessä rahaston 40 prosentin rahoitusosuuden kanssa on 
enintään 75 prosenttia toimen tukikelpoisista kokonaiskustannuksista. L 409/94 FI Euroopan unionin virallinen lehti 30.12.2006
9 artikla 
Loppukertomus olisi toimitettava komissiolle kuusi kuukautta ennen 6 artiklan ensimmäisen kohdan 
a alakohdassa tarkoitetussa rahaston päättämistä koskevassa strategiassa suunniteltua rahaston 
toiminnan lopettamispäivää tai kuusi kuukautta viimeisestä yhteisön maksamasta maksusta sen 
mukaan, kumpi päivä on ensin; kertomuksessa olisi esitettävä kaikki tarvittavat tiedot, joiden 
perusteella komissio voi arvioida myönnetyn avun täytäntöönpanoa ja tavoitteiden saavuttamista. 
10 artikla 
Viimeisen vuoden rahoitusosuus maksetaan 7 artiklan 2 kohdassa tarkoitetun rahoitustarpeita koskevan selvityksen mukaisesti ja edellyttäen, että rahaston toiminnassa noudatetaan 6 artiklassa 
tarkoitettua strategiaa. 
11 artikla 
Kustannukset eivät ole tukikelpoisia 31 päivän joulukuuta 2013 jälkeen. 30.12.2006 FI Euroopan unionin virallinen lehti L 409/95
12 artikla 
Tämä asetus tulee voimaan 1 päivänä tammikuuta 2007. 
Sen voimassaolo päättyy 31 päivänä joulukuuta 2010. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. 
Tehty Brysselissä 21 päivänä joulukuuta 2006. 
 Neuvoston puolesta 
 Pääsihteeri 
 J. KORKEAOJA  
 L 409/96 FI Euroopan unionin virallinen lehti 30.12.2006